stanford-oval/wikipedia huggingface dataset:
ประเทศเลบานอน
แหล่งข้อมูลอื่น

Official Government of Lebanon information site
Lebanon. The World Factbook. Central Intelligence Agency.
ประเทศเลบานอน แหล่งข้อมูลบนเครือข่ายเว็บจัดทำโดย GovPubs ที่หอสมุดมหาวิทยาลัยโคโลราโด โบลเดอร์
แม่แบบ:ArabDecision
ประเทศเลบานอน ที่เว็บไซต์ Curlie
Wikimedia Atlas of Lebanon
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ชิลี  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย  ออสเตรเลีย  เกาหลี  โครเอเชีย  นครรัฐวาติกัน 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  NARA  IdRef  İslâm Ansiklopedisi
โดนัลด์ ดั๊ก

โดนัลด์ ดั๊ก (อังกฤษ: Donald Duck) เป็นตัวละครการ์ตูนจากบริษัท วอลต์ ดิสนีย์ โดนัลด์ ดั๊กเป็นเป็ดที่มีท่าทางเหมือนมนุษย์ ตัวสีขาวมีปาก ขาและเท้า สีเหลือง-ส้ม มักจะสวมชุดกะลาสี หมวกแก๊ป

และโบว์สีแดงหรือดำ แต่ไม่ใส่กางเกง (ยกเว้นถ้าไปว่ายน้ำ) โดนัลด์ ดั๊กเป็นเป็ดจอมโวย มีนิสัยขี้โมโหฉุนเฉียว

ข้อมูลจากดิสนีย์ โดยเฉพาะจากภาพยนตร์สั้นเรื่อง Donald Gets Drafted ในปี 1942 โดนัลด์ ดั๊กมีชื่อเต็มว่า Donald Fauntleroy Duck

วันเกิดอย่างเป็นทางการคือ 9 มิถุนายน ค.ศ. 1934  ซึ่งคือวันที่เปิดตัวภาพยนตร์ The Wise Little Hen แต่อย่างไรก็ตามใน The Three Caballeros (1944) ได้บอกว่าสั้น ๆ ว่าวันเกิดของเขาคือ "วันศุกร์ 13" ส่วนในตอน Donald's Happy Birthday ได้บอกวันเกิดไว้ว่าคือวันที่ 13 มีนาคม  โดนัลด์ ดั๊ก เป็นที่รู้จักและโด่งดังในประเทศแถบสแกนดิเนเวีย
เสียงของโดนัลด์ เป็นหนึ่งในเสียงที่มีเอกลักษณ์ที่สุดเสียงหนึ่งในแอนิเมชัน ให้เสียงโดย แคลเรนซ์ "ดักกี้" แนช จนถึงปี 1985 โดนัลด์ ดั๊ก ปรากฏตัวในภาพยนตร์มาแล้ว 18 เรื่อง การ์ตูนสั้น 150 เรื่อง ซีรีส์ทางโทรทัศน์ 8 เรื่อง และยังเป็นตัวการ์ตูนในวิดีโอเกมอีก 21 ชุด
แหล่งข้อมูลอื่น

Donald Duck's family tree
Toonopedia: Donald Duck
Donald Duck shorts anthology เก็บถาวร 2010-01-19 ที่ เวย์แบ็กแมชชีน
| ด ค กดั๊กเทลส์ |
| --- | --- |
โทรทัศน์:  ซีรีส์ พ.ศ. 2530–2533 ดาร์กวิง ดั๊ก  ซีรีส์ พ.ศ. 2560–2564 จิบิเวิร์ส 
ตัวละคร:  สกรู๊จ แม็กดั๊ก  ฮิวอี้ ดิวอี้ และหลุย  โดนัลด์ ดั๊ก  เดลล่า ดั๊ก 
ภาพยนตร์:  ดั๊กเทลส์เดอะมูฟวี่ ตะเกียงวิเศษกับขุมทรัพย์มหัศจรรย์ 
เกี่ยวข้อง:  จักรวาลของโดนัลด์ ดั๊ก  ตระกูลแม็กดั๊ก
หลวงเพชรเกษมวิถีสวัสดิ์ (แถม เพชรเกษม)

| หลวงเพชรเกษมวิถีสวัสดิ์ |
| --- | --- |

อธิบดีกรมทางหลวงคนที่ 7
ดำรงตำแหน่ง 2486–2489
 
ข้อมูลส่วนบุคคล
เกิด: 23 กุมภาพันธ์ 2443 อำเภอหนองแขม จังหวัดธนบุรี
เสียชีวิต: 24 เมษายน 2530 (87 ปี)
บุพการี: ตุ้ม เพชรเกษม (บิดา) ศุกร์ เพชรเกษม (มารดา)

หลวงเพชรเกษมวิถีสวัสดิ์ ชื่อเดิมว่า แถม เพชรเกษม (23 กุมภาพันธ์ 2443 - 24 เมษายน 2530) อธิบดีกรมทางหลวงคนที่ 7
ประวัติ > ชีวิตตอนต้น

หลวงเพชรเกษมวิถีสวัสดิ์ มีนามเดิมว่า แถม เพชรเกษม เกิดเมื่อวันที่ 23 กุมภาพันธ์ พ.ศ. 2443 ที่ตำบลหนองแขม อำเภอหนองแขม จังหวัดธนบุรี เป็นบุตรของนายตุ้ม และนางศุกร์ เพชรเกษม มีพี่น้องร่วมบิดามารดา 6 คน คือ
ด.ช. เพชรเกษม
นายจันทร์ เพชรเกษม
นางเจือ บุตรานนท์
นายเฟื้อ เพชรเกษม
หลวงเพชรเกษมวิถีสวัสดิ์ (แถม เพชรเกษม)
ด.ช.เช้า เพชรเกษม
ประวัติ > การศึกษา

เด็กชายแถม เพชรเกษม เริ่มเข้าศึกษาในระดับชั้นประถม 1 ที่โรงเรียนวัดหนองแขม เมื่อ พ.ศ. 2448 จนสอบไล่ได้ชั้นประถม 2 ต่อมาจึงย้ายไปศึกษาต่อที่โรงเรียนวัดนวลนรดิศ เมื่อปี พ.ศ. 2454 จนสอบไล่ได้ชั้นมัธยม 5 จึงไปศึกษาต่อที่โรงเรียนสวนกุหลาบวิทยาลัย เมื่อปี พ.ศ. 2458 จนสอบไล่ได้ชั้นมัธยม 8 ต่อมาจึงได้เรียนซ้ำที่โรงเรียนสวนกุหลาบวิทยาลัยเพื่อเตรียมสอบชิงทุนเล่าเรียนหลวง ในปี พ.ศ. 2461 สอบได้ในลำดับที่ 4 พอปี พ.ศ. 2462 จึงไปเป็นนักเรียนสอนที่โรงเรียนบ้านสมเด็จเจ้าพระยา ต่อมาเมื่อปี พ.ศ. 2463 นายแถม เพชรเกษม สอบชิงทุนได้ของกรมรถไฟ ไปศึกษาต่อวิศวกรรมโยธาที่ ประเทศอังกฤษ โดยได้ศึกษาต่อที่โรงเรียนบอร์นมัธมิวนิซิเพิลคอลเลจ ในปี พ.ศ. 2464 และศึกษาต่อที่โรงเรียนพลีมัธเทคนิคคอลเลจ และมหาวิทยาลัยลิเวอร์พูล ตามลำดับ โดยสำเร็จการศึกษาในระดับปริญญาตรีวิศวกรรมศาสตร์ สาขาวิศวกรรมโยธา จากประเทศอังกฤษ
ประวัติ > การรับราชการ

พ.ศ.๒๔๖๙ ตำแหน่งนายช่างผู้ช่วย กองแบบแผน กรมรถไฟหลวง
พ.ศ.๒๔๗๐ ย้ายไปรับราชการที่กรมทาง(ที่เวลานั้นขึ้นอยู่กับกรมรถไฟหลวง)
พ.ศ.๒๔๗๕ กลับมาปฏิบัติราชการที่กรมรถไฟหลวงตามเดิม ในตำแหน่งประจำกองการช่าง
พ.ศ.๒๔๗๖ เป็นนายช่างก่อสร้าง ประจำกองก่อสร้างสายขอนแก่น - กุมภวาปี และเป็นนายช่างก่อสร้างสายตะวันออกเฉียงเหนือในปีเดียวกัน
พ.ศ.๒๔๘๖ เป็นนายช่างก่อสร้างกำกับการก่อสร้างสายสุราษฎร์-พังงา-ท่านุ่น
พ.ศ.๒๔๘๗ เป็นวิศวกรหัวหน้ากองก่อสร้าง กรมรถไฟ
พ.ศ.๒๔๘๙ โอนไปรับราชการกรมทางหลวงแผ่นดิน
เสวตร เปี่ยมพงศ์สานต์

| เสวตร เปี่ยมพงศ์สานต์ป> ช., ป.ม. |
| --- | --- |


รองนายกรัฐมนตรี
ดำรงตำแหน่ง 15 กุมภาพันธ์ พ.ศ. 2518 – 14 มีนาคม พ.ศ. 2518  (0 ปี 27 วัน)
นายกรัฐมนตรี: หม่อมราชวงศ์เสนีย์ ปราโมช
ก่อนหน้า: ประกอบ หุตะสิงห์
ถัดไป: ทวิช กลิ่นประทุม บุญเท่ง ทองสวัสดิ์
ดำรงตำแหน่ง 20 เมษายน พ.ศ. 2519 – 6 ตุลาคม พ.ศ. 2519  (0 ปี 169 วัน)
นายกรัฐมนตรี: หม่อมราชวงศ์เสนีย์ ปราโมช
ก่อนหน้า: ทวิช กลิ่นประทุม บุญเท่ง ทองสวัสดิ์
ถัดไป: บุญชัย บำรุงพงศ์ อัมพร จันทรวิจิตร
 
ข้อมูลส่วนบุคคล
เกิด: 26 กุมภาพันธ์ พ.ศ. 2452 อำเภอบ้านฉาง จังหวัดระยอง
เสียชีวิต: 10 ตุลาคม พ.ศ. 2545 (93 ปี) อำเภอนิคมพัฒนา จังหวัดระยอง
คู่สมรส: นางโสภา เปี่ยมพงศ์สานต์
ลายมือชื่อ: 

เสวตร เปี่ยมพงศ์สานต์ อดีตรองนายกรัฐมนตรี และรัฐมนตรีว่าการกระทรวงการคลัง เกิดเมื่อวันที่ 26 กุมภาพันธ์ พ.ศ. 2452 ที่อำเภอบ้านฉาง จังหวัดระยอง เป็นบุตรของนายเหลียง กับนางเจียม เปี่ยมพงศ์สานต์
นายเสวตร เปี่ยมพงศ์สานต์ เป็นนักการเมืองจังหวัดระยอง ที่เคยดำรงตำแหน่งสมาชิกสภาผู้แทนราษฎรของจังหวัดระยอง ถึง 8 สมัยติดต่อกัน ต่อมาได้ดำรงตำแหน่งรัฐมนตรีช่วยว่าการกระทรวงการคลัง รัฐมนตรีว่าการกระทรวงการคลัง รองนายกรัฐมนตรี และเป็นผู้ริเริ่มให้มีการเก็บภาษียาสูบและสุรา ที่ยังคงมีการจัดเก็บอยู่ในปัจจุบัน
ประวัติการศึกษา

เมื่อแรกเข้าเรียนหนังสือ นายเสวตร เปี่ยมพงศ์สานต์ เรียนเก่ง สมองดี ทำให้การเรียนในชั้นประถมปีที่ 2 และปีที่  3 ของท่าน เรียนเพียงชั้นละครึ่งปีเท่านั้น และได้ทุนเรียนมาตลอดจนจบชั้นมัธยมปีที่ 3 อันเป็นชั้นสูงสุดที่มีในจังหวัดระยอง เมื่อเรียนจบชั้นมัธยมปีที่ 3 แล้ว ได้เดินทางเข้ากรุงเทพ ฯ เพื่อเรียนต่อที่โรงเรียนมัธยมบ้านสมเด็จเจ้าพระยา ในปี พ.ศ. 2465 จนจบชั้นมัธยมปีที่ 8 เมื่ออายุ 18 ปี
พ.ศ. 2472 สมัครเข้าเรียนด้านวิชากฎหมายที่โรงเรียนกฎหมาย กระทรวงยุติธรรม
พ.ศ. 2475 จบเนติบัณฑิต เมื่ออายุได้ 22 ปี
พ.ศ. 2482  สำเร็จปริญญาโท ทางเศรษฐศาสตร์ จาก มหาวิทยาลัยธรรมศาสตร์
ประวัติการทำงาน

พ.ศ. 2489 เป็นสมาชิกสภาผู้แทนราษฎรจังหวัดระยองสมัยแรก
ดำรงตำแหน่งเลขานุการรัฐมนตรีว่าการกระทรวงการคลัง
พ.ศ. 2491 เป็นสมาชิกสภาผู้แทนราษฎรจังหวัดระยอง สมัยที่ 2
ดำรงตำแหน่งรัฐมนตรีช่วยว่าการกระทรวงการคลัง
พ.ศ. 2495 เป็นสมาชิกสภาผู้แทนราษฎรจังหวัดระยอง สมัยที่ 3
พ.ศ. 2500 เป็นสมาชิกสภาผู้แทนราษฎรจังหวัดระยอง สมัยที่ 4
ดำรงตำแหน่งรัฐมนตรีช่วยว่าการกระทรวงการคลัง
เป็นสมาชิกสภาผู้แทนราษฎรจังหวัดระยอง  สมัยที่ 5
พ.ศ. 2501 ดำรงตำแหน่งรัฐมนตรี สั่งราชการกระทรวงการคลัง ต่อมาแต่งตั้งเป็นรัฐมนตรีช่วยว่าการกระทรวงการคลัง  ริเริ่มให้มีการเก็บภาษียาสูบและสุรา
พ.ศ. 2512 เป็นสมาชิกสภาผู้แทนราษฎรจังหวัดระยอง สมัยที่ 6
พ.ศ. 2518 ตั้งพรรคการเมืองชื่อ “พรรคเกษตรสังคม” โดยดำรงตำแหน่งหัวหน้าพรรค
เป็นสมาชิกสภาผู้แทนราษฎรจังหวัดระยอง สมัยที่ 7
ดำรงตำแหน่งรองนายกรัฐมนตรีและรัฐมนตรีว่าการกระทรวงการคลัง
พ.ศ. 2519 เป็นสมาชิกสภาผู้แทนราษฎรจังหวัดระยอง สมัยที่ 8
ได้รับแต่งตั้งเป็นรองนายกรัฐมนตรี และรัฐมนตรีว่าการกระทรวงการคลัง ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ถึงแก่อนิจกรรม

เสวตร เปี่ยมพงศ์สานต์ ถึงแก่อนิจกรรมเมื่อวันที่ 10 ตุลาคม พ.ศ. 2545 มีพิธีพระราชทานเพลิงศพเมื่อวันที่ 12 พฤษภาคม พ.ศ. 2546 ณ วัดเทพศิรินทราวาสราชวรวิหาร
งานเขียน

พ.ศ. 2485 แต่งสุภาษิต  หนักก็เอาเบาก็สู้
พ.ศ. 2486 แต่งคำฉันท์  เรื่องวีรชน แต่งบทร้อยกรองหัวข้อสิบปีแห่งวัฒนชัย
พ.ศ. 2498 แต่งหนังสือพุทธวิปัสสนา
การดำรงตำแหน่งอื่น ๆ

พ.ศ. 2507 เป็นผู้จัดหาทุนสร้างพุทธประทีป กรุงลอนดอน
สมาชิก “วรรณคดีสมาคมแห่งประเทศไทย”
เกียรติยศ > เครื่องราชอิสริยาภรณ์

พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2500 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เกียรติยศ > รางวัล

พ.ศ. 2529 ได้รับโล่เกียรติคุณจากคณะกรรมการจัดงานฉลอง 200 ปี กวีเอกสุนทรภู่ ในฐานผู้ส่งเสริมและเผยแพร่เกียรติคุณของท่านสุนทรภู่
พ.ศ. 2536 ได้รับโล่เกียรติคุณจากสภากวีไทย  ในฐานะผู้ส่งเสริมและสร้างสรรค์วรรณคดีไทย
พ.ศ. 2537 ได้รับการประกาศให้เป็นผู้อนุรักษ์มรดกไทยดีเด่นด้านภาษาและวรรณคดี
สนธิสัญญาไมตรีและพาณิชย์ ค.ศ. 1833

สำหรับความหมายอื่น ดูที่ สนธิสัญญากรุงเทพฯ (แก้ความกำกวม)
| หนังสือสัญญาทางไมตรีและพาณิชย์ ระหว่างกรุงสยามแลสหรัฐ |
| --- | --- |
ประเภท: สนธิสัญญา
วันร่าง: 20 มีนาคม ค.ศ.1833
วันลงนาม: 14 เมษายน ค.ศ.1836
ที่ลงนาม: กรุงเทพมหานครศรีอยุทธยา (คือกรุงเทพมหานคร)
วันมีผล: 24 มิถุนายน ค.ศ.1837
วันหมดอายุ: 21 กันยายน 1921
ผู้เจรจา: เจ้าพระยาพระคลัง ในฐานะเสนาบดีผู้ใหญ่ และเอดมันด์ โรเบิตส์ ในฐานะอัครราชทูตสหรัฐฯ
ภาคี: สยาม สหรัฐ
ภาษา: ภาษาไทย, อังกฤษ โปรตุเกส และจีน
ข้อความทั้งหมด
 Treaty of Amity and Commerce between Siam and the United States, 1833 ที่ วิกิซอร์ซ
สนธิสัญญาไมตรีและพาณิชย์ ค.ศ. 1833 หรือเรียกว่า สนธิสัญญาโรเบิตส์ เป็นสนธิสัญญาฉบับแรกที่กรุงรัตนโกสินทร์ลงนามกับสหรัฐ และเป็นฉบับแรกที่ประเทศในทวีปเอเชียลงนามกับสหรัฐ มีการลงนามเมื่อวันที่ 20 มีนาคม พ.ศ. 2376
เบื้องหลัง

ในการเจรจาทำสนธิสัญญา แอนดรูว์ แจ็คสัน ประธานาธิบดีสหรัฐ ได้ส่งเอ็ดมันด์ โรเบิตส์มายังกรุงรัตนโกสินทร์ในตำแหน่งอัครราชทูต (minister) นับเป็นทูตอเมริกันคนแรก บนเรือรบอเมริกันพีค็อก ในเดือนกุมภาพันธ์ พ.ศ. 2376 ระหว่างที่โรเบิตส์เข้าเฝ้าพระบาทสมเด็จพระนั่งเกล้าเจ้าอยู่หัวนี้เองที่กรุงรัตนโกสินทร์และสหรัฐสถาปนาความสัมพันธ์ทางการทูตอย่างเป็นทางการเมื่อวันที่ 18 มีนาคม พ.ศ. 2376
ในการเจรจาทางการทูตระหว่างทั้งสองฝ่าย ได้มีการแลกเปลี่ยนบรรณาการระหว่างรัฐต่อรัฐ เนื่องจากเรือที่นำบรรณาการจากประธานาธิบดีสหรัฐไม่ทันกำหนด โรเบิตส์จึงได้ถวายสินค้าจากเมืองจีนไปก่อน ส่วนของที่โรเบิตส์ได้รับพระราชทานแทนประธานาธิบดีสหรัฐนั้น โรเบิตส์ได้บันทึกว่า
"เมื่อวาน และวันนี้ได้รับสิ่งของพระราชทาน ผ่านเจ้าพระยาคลัง ดังนี้ งาช้าง น้ำตาล น้ำตาลปึก พริกไทย กระวาน รงทอง ไม้กฤษณา ไม้ฝาง และคราม"
ในการเตรียมการต้อนรับทูตต่างประเทศ มีบันทึกว่าเป็นหน้าที่ของกรมท่า กรมพระตำรวจ กรมพระคลังวิเศษ กรมพระคลังในซ้าย กรมรักษาพระองค์ กรมกลาโหม กรมพระนครบาล กรมนา กรมพระคลัง กรมมหาดไทย และกรมวัง
เนื้อหา

เนื้อหาของหนังสือสัญญาไมตรีและข้อตกลงด้านการค้าส่วนใหญ่เหมือนกับสนธิสัญญาเบอร์นีที่อังกฤษได้ทำไว้ก่อนหน้า แต่สหรัฐได้รับสิทธิพิเศษเหนือกว่าอังกฤษ โดยที่ "นานไปเบื้องน่าฝรั่งชาติใด ภาษาใดนอกจากชาติโปรตุเกศ จะขอเข้ามาตั้งกงสุล ณ กรุงเทพฯ ถ้ากรุงเทพฯ โปรดให้จัดตั้ง ชาติอเมริกันจะตั้งกุงสุลตามฝรั่งชาติซึ่งโปรดนั้น"
นอกจากนี้ ไทยยังสามารถเก็บค่าธรรมเนียมบรรทุกสินค้าเข้ามาขายในอัตราวาละ 1,700 บาท หรือเรือเปล่า วาละ 1,500 บาท โดยเป็นการเก็บครั้งเดียว ไม่มีการเก็บภาษีอากรอย่างอื่นอีก แต่ข้อตกลงดังกล่าวยังเกิดประโยชน์แก่สหรัฐน้อย จึงได้มีการส่งทูตเข้ามาขอแก้ไข
สมเกียรติ จันทร์พราหมณ์

| สมเกียรติ จันพราหมณ์ |
| --- | --- |
สมเกียรติ​ จันทร์พราหมณ์ ในปี พ.ศ. 2554
สารนิเทศภูมิหลัง
ชื่อเกิด: สมเกียรติ จันทร์พราหมณ์
เกิด: 22 เมษายน พ.ศ. 2517 (50 ปี) อำเภอแกลง จังหวัดระยอง ประเทศไทย
ส่วนสูง: 172 เซนติเมตร
คู่สมรส: อารดา พิมสาร
บุตร: ณฤฬดา จันทร์พราหมณ์
อาชีพ: นักแสดง พิธีกร ยูทูบเบอร์
ปีที่แสดง: พ.ศ. 2540 - ปัจจุบัน
ผลงานเด่น: ยุทธการขยับเหงือก   ศึก 12 ราศี   I Can See Your Voice Thailand นักร้องซ่อนแอบ   ไมค์หมดหนี้
สมเกียรติ จันทร์พราหมณ์ ชื่อเล่น ลิง หรือเป็นที่รู้จักกันในชื่อ เสนาลิง (จากรายการ ยุทธการขยับเหงือก) พิธีกรและนักแสดงชาวไทย เกิดเมื่อวันที่ 22 เมษายน พ.ศ. 2517
ประวัติ

สมเกียรติ มีภูมิลำเนาเดิมที่ตำบลทุ่งควายกิน  อำเภอแกลง จังหวัดระยอง เป็นบุตรของบุญเกื้อ กับกาญจนา จันทร์พราหมณ์ โดยจบการศึกษาระดับประถมศึกษาที่ โรงเรียนวัดชากมะกรูดและจบจากมัธยมศึกษาที่โรงเรียนเทพศิรินทร์ (DSA107) และระดับปริญญาตรีจากคณะนิติศาสตร์ มหาวิทยาลัยรามคำแหง มีผลงานสร้างชื่อในวงการบันเทิงคือ เป็นนักเรียนที่มาแข่งขันรายการ โต้คารมมัธยมศึกษา ก่อนที่จะมาเป็นพิธีกรรายการยุทธการขยับเหงือก เมื่อปี พ.ศ. 2540
ชีวิตส่วนตัว

สมรสกับอารดา พิมสาร (มด) เมื่อวันที่ 1 มกราคม 2550 ที่ร้านของเจ้าสาว ร้านนัติมอเตอร์ ตัวแทนจำหน่ายรถ จยย.ฮอนด้า ถ.ห้วยแก้ว อ.เมือง จ.เชียงใหม่ หลังจากที่คบหามาได้ 2 ปี มีบุตรสาว 1 คนชื่อ ณฤฬดา จันทร์พราหมณ์ (นกยูง) เกิดเมื่อวันที่ 29 กรกฎาคม พ.ศ. 2552
ภาพลักษณ์ทางสังคม

แม้จะเป็นดารานักแสดงในวงการบันเทิง แต่โดยส่วนตัวแล้ว เป็นคนที่ติดตามการเมืองมาตลอด และเคยเป็นพรีเซ็นเตอร์ในการรณรงค์การเลือกตั้งผู้ว่าราชการกรุงเทพมหานคร ในปี พ.ศ. 2547
ผลงาน > ละครโทรทัศน์

แต่งกับงาน (2541) รับบท โจร
อัศจรรย์ใจไทยแลนด์ (2541)
สี่อีแสบ (2541)
ชื่นชีวานาวี (2542) รับบท สิงหเทพ
เกิดแต่ชาติปางไหน (2542)
อรุณสวัสดิ์ (2542) รับเชิญ
เลือดทรนง (2542) รับบท แกะ
เพลิงรักไฟแค้น (2543)
หัวใจยัง(อยาก)มีรัก (2543)
วัยอลวน อลวนหนนี้...ไม่มีถอย (2543)
คินตามณี ที่นี่มีรัก (2544) รับบท ใหญ่ (เพื่อนของบุษบา)
อาจารย์โกย (2544) รับบท อ่ำ
รวมพลคนใช้ (2545)
พระจันทร์แดง (2545)
น.ส.สัปเหร่อ (2546)
ศิลปินเถื่อน (2546)
มิตร ชัยบัญชา มายาชีวิต (2548) รับบท ฉลอง ภักดีวิจิตร
ผีเพี้ยนโฮเต็ล (2550) รับบท ผีเสน่ห์
เขาหาว่าหนูเป็นเจ้าหญิง (2550) รับเชิญ
บุพเพเล่ห์รัก (2550) รับบท นรินทร์
มรดกบันเทิง (2551) รับบท บรรเลง
ตราบสิ้นดินฟ้า (2551)
เพื่อนนิรมิต (2551)
รักออกอากาศ (2555) รับเชิญ
ครอบครัวตัวละคร (2557) รับบท เฮียเต้
เพื่อนรัก เพื่อนริษยา (2558) รับบท อาจารย์ลิง พิธีกรในรายการ ศึก 12 ราศี รับเชิญ
เรื่องสยอง ผองเพื่อน ตอนที่ 11 เพื่อนเลขที่ 13 (2558)
พันท้ายนรสิงห์ (2559) รับบท ทองอ่อน
YOU & ME เพื่อนซี้ปาฏิหาริย์ (2560) รับบท ครูใหญ่ลิง
สาวน้อยร้อยหม้อ (2561) รับบท แกง
คุณชายไก่โต้ง (2561) รับบท ทนายจ๋อง
ผลงาน > ซิตคอม

| พ> ศ. | เรื่อง | ตอน | รับบท | ช่อง |
| --- | --- | --- | --- | --- |
| 2542 - 2549 | ระเบิดเถิดเทิง | โจรปล้นธนาคาร, พลิกคดี, คลั่งไคล้, เงินร้อน, ส่วนแบ่ง |  | ช่อง 5 |
| 2550 | โคกคูนตระกูลไข่ | มะนาว...ต่างดุ๊ด,กลับสู่ดวงดาว | ศาสตราจารย์เด | ช่อง 5 |
| 2558 | ระเบิดเถิดเทิงสิงโตทอง | ลูกจ๋าอย่าฟ้องพ่อ | เสนาลิง | ช่องเวิร์คพอยท์ |
| 2562 | บางกอกลืมบอกแม่ | - | อาจารย์หวัง | ช่องเวิร์คพอยท์ |
| 2562 - ปัจจุบัน | หกฉากครับจารย์ | - | เสนาลิง | ช่องเวิร์คพอยท์ |
| 2566 | ชิงร้อย เดอะสตอรี่ ตอน เขียนฝัน ไว้ข้างฝา | - | สลา คุณวุฒิ | ช่องเวิร์คพอยท์ |
ผลงาน > ภาพยนตร์

เพชรพระอุมา (2533) รับบท พรานจัน
คู่แรด (2550) รับบท แองจี้
โกยเถอะเกย์ (2550) รับบท เพื่อนอู๊ด
พันท้ายนรสิงห์ (2558) รับบท ทองอ่อน
ผลงาน > รายการโทรทัศน์

ยุทธการขยับเหงือก
Super ชะชะช่า (รายการเพลง RS)
Q Twenty 20 คำถาม ร่วมกับ เอกพันธ์ บรรลือฤทธิ์, เกริก ชิลเลอร์, พิชญ์นาฏ สาขากร (เป็นตัวช่วย) (ช่องไอทีวี)
บุญหล่นทับ
แบบนี้มีที่ไหน
ยุทธการบันเทิง (ช่องไอทีวี)
ที่นี่หมอชิต (ช่อง 7 สี)
คู่ชื่นชุลมุน
ผจญภัยไทยแลนด์
สัญญามหาชน (ช่อง 7 สี)
อยากได้จัดให้
ลุ้นรหัสลับ
THE BUS รถมหาสนุก
ศึก 12 ราศี (ช่อง 3 เอชดี)
มหัศจรรย์พันธุ์กาย (ช่อง 9 เอ็มคอต เอชดี)
myhome (ช่องอมรินทร์ทีวี)
อบจ. มหาสนุก (ช่องไทยรัฐทีวี)
ศึกร่วมชายคา (ช่อง 7HD)
คดีสีชมพู เป็นทนายจำเลย (ช่องเวิร์คพอยท์)
I Can See Your Voice Thailand นักร้องซ่อนแอบ (ช่องเวิร์คพอยท์)
ไมค์หมดหนี้ (ช่องเวิร์คพอยท์)
สมอลทอล์ค (ช่องเวิร์คพอยท์)
ไมค์หมดหนี้ ตั้งตัว (ช่องเวิร์คพอยท์)
My Mom Cooks เชฟไม่ทิ้งแถว (ช่องเวิร์คพอยท์)
The Show ศึกชิงเวที (ช่องเวิร์คพอยท์)
WHO IS MY CHEF โต๊ะนี้มีจอง (ช่องเวิร์คพอยท์)
คุณพระช่วย (ช่วงศิลปะแผ่นดิน ศิลปินแห่งชาติ) (ช่องเวิร์คพอยท์)
ฟ้าใหม่ ไมค์ตั้งตัว (ช่องเวิร์คพอยท์)
ไมค์หมดหนี้ นักร้องนำโชค (ช่องเวิร์คพอยท์)
พ่อบ้านงานเข้า (ช่องเวิร์คพอยท์)
ถามจริ๊งกับเสนาลิง (ช่องยูทูบ Bangpoon Campus)
ไมค์หมดหนี้เสี่ยงโชค (ช่องเวิร์คพอยท์)
ไมค์หมดหนี้มหาโชค (ช่องเวิร์คพอยท์)
ฮักอีสาน (ช่องเวิร์คพอยท์)
รางวัลที่ได้รับ

รางวัลไนน์เอนเตอร์เทน อวอร์ด 2017 สาขา พิธีกรแห่งปี
รางวัลกินรีทอง มหาชน ครั้งที่ 8 พิธีกรยอดเยี่ยมจากรายการ ไมหมดหนี้ ช่องเวิร์คพอยท์ (2566)
แหล่งข้อมูลอื่น

สมเกียรติ จันทร์พราหมณ์ ที่อินสตาแกรม
ฮาร์ลีย์-เดวิดสัน (พินบอลบาลลี)

บทความนี้เกี่ยวกับเกมพินบอล สำหรับความหมายอื่น ดูที่ ฮาร์ลีย์-เดวิดสัน
| ฮาร์ลีย์-เดวิดสัน (บาลลี) |
| --- | --- |
 
ผู้ผลิต: มิดเวย์
วันที่ออกจำหน่าย: กุมภาพันธ์ ค.ศ. 1991
ระบบ: วิลเลียมส์ ดับเบิลยูพีซี (ตัวอักษรและตัวเลข)    
การออกแบบ: แบร์รี เอาเออร์สเลอร์, มาร์ก สเปรงเกอร์    
งานศิลปะ: มาร์ก สเปรงเกอร์
ระบบเครื่องยนต์กลไก: เจอรัลด์ เฮดเบิร์ก
ดนตรี: แดน ฟอร์เดน
เสียง: แดน ฟอร์เดน 
ดำเนินการผลิต: 2,187 ยูนิต (โดยประมาณ)                  
ฮาร์ลีย์-เดวิดสัน (อังกฤษ: Harley-Davidson) เป็นเครื่องพินบอลจากบริษัทมิดเวย์ที่วางจำหน่ายภายใต้ชื่อบริษัทบาลลีในเดือนกุมภาพันธ์ ค.ศ. 1991 ซึ่งออกแบบโดยแบร์รี เอาเออร์สเลอร์ และมาร์ก สเปรงเกอร์ ซึ่งเป็นเกมแรกของบริษัทบาลลีที่ใช้กระดานวิลเลียมส์ดับเบิลยูพีซี (ตัวอักษรและตัวเลข) และเป็นเกมพินบอลจากบริษัทบาลลีเป็นเกมสุดท้ายที่ใช้จอแสดงผลแบบตัวอักษรและตัวเลข
เวอร์ชันเซกา/สเทิร์น

บริษัทเซกาพินบอลได้ผลิตเครื่องพินบอลฮาร์ลีย์-เดวิดสัน ที่ไม่เกี่ยวข้องกับเกมเวอร์ชันนี้ใน ค.ศ. 1999 ออกแบบโดยจอน บอร์ก และลอนนี ดี. รอปป์ ซึ่งเกมดังกล่าวต้องผ่านการผลิตที่แตกต่างกันสามแบบ ได้แก่ แบบแรกที่ทำโดยบริษัทเซกา และดำเนินการต่อโดยบริษัทสเติร์นพินบอลใน ค.ศ. 1999 หลังจากที่พวกเขาซื้อแผนกพินบอลของบริษัทเซกาในปีเดียวกัน, แบบที่สองผลิตโดยบริษัทสเติร์นพินบอลใน ค.ศ. 2002 และแบบที่สามที่มีการเปลี่ยนแปลงงานศิลปะโดยบริษัทสเติร์นได้เปิดตัวใน ค.ศ. 2004 โดยเวอร์ชันที่สามสามารถเล่นได้ในวิดีโอเกมเดอะพินบอลอาร์เคด
แหล่งข้อมูลอื่น

แม่แบบ:IPDB
เรือพระที่นั่งอเนกชาติภุชงค์

| --- | --- |
โขนเรือพระที่นั่งอเนกชาติภุชงค์
ประวัติ
ประเทศไทย
ชื่อ: ไทย: เรือพระที่นั่งอเนกชาติภุชงค์ อังกฤษ: Anekkachatphuchong
ตั้งชื่อตาม: โขนเรือที่จำหลักและปิดทองเป็นรูปนาคจำนวนมาก
สัญลักษณ์: 
ลักษณะเฉพาะ
ประเภท::  เรือพระที่นั่งศรี
ขนาด (ระวางขับน้ำ)::  15 ตัน
ความยาว::  45.5 เมตร
ความกว้าง::  3.15 เมตร
กินน้ำลึก::  0.46 เมตร
ความลึก::  1.11 เมตร
ลูกเรือ::  75
หมายเหตุ::  ฝีพาย 61 คน นายท้าย 2 คน นายเรือ 2 คน คนถือธง 1 คน พลสัญญาณ 1 คน คนเห่เรือ 1 คน ฉัตร 7 คน
เรือพระที่นั่งอเนกชาติภุชงค์ เป็นเรือพระที่นั่งรอง ในขบวนพยุหยาตราทางชลมารค ลักษณะเด่นคือมีโขนเรือเชิดเรียว ไม่ได้สร้างเป็นรูปสัตว์ในตำนาน แต่จำหลักและปิดทองเป็นรูปนาคจำนวนมาก จึงได้ชื่อว่า อเนกชาติภุชงค์ (อเนก หมายถึง มาก, ชาติ หมายถึง หมู่ ภุชงค์ หมายถึง นาค)
ประวัติ

เรือพระที่นั่งอเนกชาติภุชงค์ สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ก่อนหน้านี้ไม่ปรากฏชื่อเรือพระที่นั่งลำนี้ จัดเป็นเรือพระที่นั่งศรี ในลำดับชั้นรอง ใช้ในการเสด็จพระราชดำเนินลำลอง ภายหลังนำเข้าขบวนพยุหยาตราทางชลมารค เรียกว่า เรือพระที่นั่งรอง
โขนเรือจำหลักปิดทองเป็นรูปนาคเล็ก ๆ จำนวนมาก ลำเรือภายนอกทาสีชมพู ท้องเรือภายในทาสีชมพู ยาว 45.50 เมตร กว้าง 3.15 เมตร ลึก 1.11 เมตร กินน้ำลึก .46 เมตร กำลัง 3.50 เมตร ใช้ฝีพาย 61 คน นายท้าย 2 คน นายเรือ 2 คน คน ถือธงท้าย 1 คน พลสัญญาณ 1 คน คนเห่ 1 คน
คนเห่ คือ พนักงานขานยาว คนถือธง เรียกว่า นักสราช เรือพระที่นั่งศรี หรือ เรียกเต็ม ๆ คือ เรือพระที่นั่งศรีสักราช
ปัจจุบันเก็บรักษาที่ พิพิธภัณฑสถานแห่งชาติ เรือพระราชพิธี ริมคลองบางกอกน้อย ใกล้สะพานอรุณอมรินทร์
วันที่ 27 ตุลาคม พ.ศ. 2567 การพระราชพิธีทรงบำเพ็ญพระราชกุศลถวายผ้าพระกฐิน โดยกระบวนพยุหยาตราทางชลมารค ณ วัดอรุณราชวราราม เนื่องในพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร เสด็จประทับเรือพระที่นั่งอเนกชาติภุชงค์
| ด ค กรายชื่อเรือพระราชพิธีในขบวนพยุหยาตราทางชลมารค |
| --- | --- |
เรือพระที่นั่ง: สุพรรณหงส์  ·  นารายณ์ทรงสุบรรณ  ·  อนันตนาคราช  ·  อเนกชาติภุชงค์
เรือคู่ชัก / เรือเอกไชย: เอกไชยเหินหาว  ·  เอกไชยหลาวทอง
เรือรูปสัตว์: พาลีรั้งทวีป  ·  สุครีพครองเมือง  ·  อสุรวายุภักษ์  ·  อสุรปักษี  ·  กระบี่ปราบเมืองมาร  ·  กระบี่ราญรอนราพณ์  ·  ครุฑเหินเห็จ  ·  ครุฑเตร็จไตรจักร
เรือประตูหน้า: เสือทยานชล  ·  เสือคำรณสินธุ์  ·  ทองขวานฟ้า  ·  ทองบ้าบิ่น
เรือกลอง: อีเหลือง  ·  แตงโม
เรือพระราชพิธีอื่น: เรือดั้ง  ·  เรือแซง  ·  เรือตำรวจ
บลูส์

| บลูส์ |
| --- | --- |
นักดนตรีบลูส์ชาวอเมริกัน มิสซิสซิปปี เฟร็ด แมคโดเอลล์ ใน ค.ศ. 1960
แหล่งกำเนิดทางรูปแบบ: ดนตรีโฟล์ก แอฟริกัน อเมริกัน , เวิร์กซองส์, โฟล์ก, คันทรี
แหล่งกำเนิดทางวัฒนธรรม: ปลายศตวรรษที่ 19 ทางตอนใต้ของสหรัฐ
เครื่องบรรเลงสามัญ: กีตาร์ - เปียโน - ฮาร์โมนิกา - กีตาร์เบส - กลอง - แซกโซโฟน - เสียงร้อง - ทรัมเป็ต - ทรอมโบน
รูปแบบอนุพันธุ์: แจ๊ซ, อาร์แอนด์บี, ร็อกแอนด์โรล
แนวย่อย
คลาสสิกฟีเมลบลูส์ - คันทรีบลูส์ - เดลตาบลูส์ - แจ๊ซบลูส์ - จัมป์บลูส์ - เปียโนบลูส์ - บูกี้-วูกี้
แนวประสาน
บลูส์ร็อก - โซลบลูส์ - แจ๊ซบลูส์
ทัศนียภาพในระดับภูมิภาค
แอฟริกันบลูส์ - แอตแลนตาบลูส์ - บริติชบลูส์ - แคนาเดียนบลูส์ - ชิคาโกบลูส์ - ดีทรอยต์บลูส์ - อีสต์โคสต์บลูส์ - แคนซัสซิตีบลูส์ - ลุยเซียนาบลูส์ - เมมฟิสบลูส์ - นิวออร์ลีนบลูส์ - พีด์มอนต์บลูส์ - เซนต์หลุยส์บลูส์ - สแวมป์บลูส์ - เท็กซัสบลูส์ - เวสต์โคสต์บลูส์
บลูส์ (อังกฤษ: Blues) เป็นรูปแบบของดนตรีประเภทหนึ่ง เกิดจากสภาพชีวิตและความเป็นอยู่ของคนดำที่หลั่งไหลเข้าสู่สหรัฐเพื่อการเป็นทาส สภาพชีวิตที่คับแค้นของพวกเขาได้ถูกนำเสนอผ่านบทเพลงด้วยการร้อง หรือสวดอ้อนวอนในทางศาสนาที่ เป็นท่วงทำนองที่น่าเศร้า อันเป็นเอกลักษณ์ของการร้องและท่วงทำนองที่เกิดจากเครื่องดนตรีที่ไม่มีคุณภาพจากความแร้นแค้น และความรู้ในด้านทฤษฎีดนตรีที่ผิดเพี้ยนไปจากเดิม ทำให้มีเสียงหรือคอร์ดความเพี้ยนซึ่งต่อมาก็ได้สร้างความแปลกหู จนเป็นลักษณะและเอกลักษณ์เฉพาะ
ลักษณะสำคัญของเพลงบลูส์คือ การใช้เสียงร้อง หรือเสียงของเครื่องดนตรีที่เพี้ยนจากเสียงในบันไดเสียง ซึ่งเรียกกันว่า เบนท์ หรือ บลูโน้ต และการสไลด์เสียง ปกติเพลงบลูส์เป็นเพลงในอัตราจังหวะ 4/4 ใน 1 วรรคจะมี 12 ห้องเพลง การร้องแต่ละวรรคจะมีการอิมโพรไวเซชั่นไปจากทำนองเดิม เช่นเดียวกับการบรรเลงโดยเครื่องดนตรี
ลักษณะเฉพาะของเพลงบลูส์ถูกวางด้วยด้วยรากฐานจากความเจ็บปวดแร้นแค้น ทุกข์ทรมาน ของชีวิต เนื้อเพลง และสำเนียงของบลูส์จึงแฝงความเจ็บปวดคล้ายการสะอึกสะอื้นเวลาร้องให้ จึงใช้แสดงอารมณ์เศร้าได้ดี นอกจากนั้น เรื่องของจังหวะ (rhythm) ของบลูส์ที่โดดเด่นเป็นเอกลักษณ์ และเป็นแบบแผนนำไปสู่ดนตรีรูปแบบอื่นมากมาย เช่น ฟังก์, โซล, ริทึมแอนด์บลูส์, ร็อกแอนด์โรล เป็นต้น
ศิลปินบลูส์ที่น่าสนใจมีด้วยกันในหลายยุค เช่น รอเบิร์ต จอห์นสัน, จอห์น ลี ฮุกเกอร์, มัดดี วอเตอส์, อัลเบิร์ต คิง, บี.บี. คิง, เฟรดดี คิง, บัดดี กาย, จิมิ เฮนดริกซ์, เอริก แคลปตัน และสตีวี เรย์ วอห์น
ที่มาของคำว่า บลูส์ ในภาษาอังกฤษ blues หมายถึง อาการโศกเศร้า ในประโยคเช่น I feel blues.
ประเทศออสเตรียในเวิลด์เกมส์ 2022

| ประเทศออสเตรีย ในเวิลด์เกมส์ 2022 |
| --- | --- |

รหัสประเทศ: AUT
เอ็นโอซี: คณะกรรมการโอลิมปิกแห่งชาติออสเตรีย
ณ เบอร์มิงแฮม, สหรัฐ 7 กรกฎาคม ค.ศ. 2022 (2022-07-07) – 17 กรกฎาคม ค.ศ. 2022 (2022-07-17)
นักกีฬา: 72 คน (ชาย 36 คน / หญิง 36 คน) ใน 16 ชนิดกีฬา
เหรียญ อันดับ 30:  ทอง 2 เงิน 1 ทองแดง 1 รวม 4 
การเข้าร่วมแข่งขันเวิลด์เกมส์
1981 1985 1989 1993 1997 2001 2005 2009 2013 2017 2022
ประเทศออสเตรีย เข้าร่วมแข่งขันในเวิลด์เกมส์ 2022 ที่เมืองเบอร์มิงแฮม สหรัฐ ตั้งแต่วันที่ 7 ถึง 17 กรกฎาคม พ.ศ. 2565 มีนักกีฬาออสเตรียเข้าร่วมแข่งขัน 72 คนใน 16 ชนิดกีฬา
ผู้เข้าร่วมแข่งขัน

ต่อไปนี้เป็นรายการจำนวนผู้เข้าแข่งขันในครั้งนี้
| ชนิดกีฬา | ชาย | หญิง | รวม |
| --- | --- | --- | --- |
| ยิงธนู | 2 | 1 | 3 |
| กีฬาคิว | 2 | 0 | 2 |
| ลีลาศ | 1 | 1 | 2 |
| ทวิกีฬา | 0 | 1 | 1 |
| ฟิสต์บอล | 10 | 10 | 20 |
| แฟลกฟุตบอล | 12 | 12 | 24 |
| ยิวยิตสุ | 0 | 2 | 2 |
| คาราเต้ | 0 | 1 | 1 |
| คิกบ็อกซิง | 0 | 1 | 1 |
| มวยไทย | 0 | 2 | 2 |
| นำทาง | 2 | 2 | 4 |
| พาวเวอร์ลิฟติง | 1 | 1 | 2 |
| การเล่นสเก็ตความเร็วบนถนนสเก็ตความเร็วถนน | 1 | 0 | 1 |
| ปีนหน้าผา | 4 | 2 | 6 |
| สกีน้ำ | 1 | 0 | 1 |
| ทั้งหมด | 36 | 36 | 72 |
พระยาศรีธรรมราช (ทองคำ กาญจนโชติ)

| พระยาศรีธรรมราช  (ทองคำ กาญจนโชติ) |
| --- | --- |


กรรมการองคมนตรี
ดำรงตำแหน่ง 3 เมษายน พ.ศ. 2471 – 31 มีนาคม พ.ศ. 2474
สมุหเทศาภิบาลจังหวัดสงขลา
ดำรงตำแหน่ง พ.ศ. 2470 – พ.ศ. 2476
 
ข้อมูลส่วนบุคคล
เกิด: 18 กันยายน พ.ศ. 2427 อำเภอท่าเรือ จังหวัดพระนครศรีอยุธยา
เสียชีวิต: 16 มกราคม พ.ศ. 2497 (69 ปี)

มหาอำมาตย์ตรี พระยาศรีธรรมราช (ทองคำ กาญจนโชติ) (18 กันยายน พ.ศ. 2427 – 16 มกราคม พ.ศ. 2497) อดีตสมุหเทศาภิบาลมณฑลนครศรีธรรมราช อดีตกรรมการองคมนตรี และอดีตสมาชิกสภาผู้แทนราษฎรจังหวัดสงขลา 1 สมัย
ประวัติ

พระยาศรีธรรมราช (ทองคำ กาญจนโชติ) เกิดเมื่อวันที่ 18 กันยายน พ.ศ. 2427
พระยาศรีธรรมราช (ทองคำ กาญจนโชติ) เสียชีวิตเมื่อวันที่ 16 มกราคม พ.ศ. 2497 สิริอายุ 69 ปี
การทำงาน

พระยาศรีธรรมราช (ทองคำ กาญจนโชติ) เคยดำรงตำแหน่งเป็น สมุหเทศาภิบาลมณฑลนครศรีธรรมราช ในช่วง พ.ศ. 2470 ถึง พ.ศ. 2476
งานการเมือง

พระยาศรีธรรมราช (ทองคำ กาญจนโชติ) ลงเลือกตั้งสมาชิกสภาผู้แทนราษฎรครั้งแรกใน พ.ศ. 2481 และได้รับเลือกตั้งในครั้งแรก และครั้งเดียว
พระยาศรีธรรมราช (ทองคำ กาญจนโชติ) ได้รับโปรดเกล้าฯ แต่งตั้งให้เป็น รัฐมนตรีไม่ประจำกระทรวง เมื่อ พ.ศ. 2487 ในรัฐบาลพันตรีควง อภัยวงศ์ (ครม.11)